Z A P I S N I K
s 18. sjednice Vijeća Mjesnog odbora Mimara
održane 11. studenog 2022. godine
u prostorijama MO Mimara, Vodnikova 15, s početkom u 17 sati


U 17 sati počinje 18. sjednica Vijeća Mjesnog odbora Mimara. Prisutni članovi Vijeća Mjesnog odbora (MO) Mimara su Ana Podnar, Lina Budak, Nada Jagetić i Iva Špoljar Šarić.

Predsjednica Vijeća MO Mimara pozdravlja prisutne i konstatira da su na sjednici prisutni svi članovi Vijeća, čime su stečeni uvjeti za raspravu i pravovaljano odlučivanje.


DNEVNI RED

1. Plan malih komunalnih akcija Mjesnog odbora „Mimara“ u 2023. godini - donošenje
1. Program građenja komunalne infrastrukture na području Grada Zagreba u 2023. godini -  mišljenje, traži se
1. Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. godini - mišljenje, traži se
1. Pitanja, prijedlozi i obavijesti


Isti je prihvaćen te predsjednica Vijeća MO Mimara otvara raspravu o zapisniku sa 17. sjednice Vijeća MO Mimara. Kako primjedbi na zapisnik nema, Vijeće jednoglasno prihvaća zapisnik sa 17. sjednice Vijeća MO Mimara održane 12. listopada 2022. godine.

1. Predsjednica Vijeća obavještava članove o obvezi donošenja Plan malih komunalnih akcija Mjesnog odbora „Mimara“ u 2023. godini. Plan malih komunalnih akcija trebao se donijeti do 31. listopada, što je utvrđeno Statutom Grada Zagreba. Članovi Vijeća Mjesnog odbora MO Mimara raspravljaju o predloženom planu te ga jednoglasno donose. 

Plan malih komunalnih akcija
Mjesnog odbora ''Mimara'' u 2023.

	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora ''Mimara'' (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.

	2. Planirana sredstva za financiranje ovog plana u iznosu od ukupno 81.850,00 eura raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	2.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	39.390,00 eura

	2.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	42.460,00 eura

	Ukupno
	81.850,00 eura



	3. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 49.838 m² uređenih javnih zelenih površina na području Mjesnog odbora.

	4. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	4.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	4.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	4.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 45.707 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 29.722,00 eura za asfalterski program i
	- 30 % ili 12.738,00 eura za ostale poslove redovnog održavanja.

	5. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.

	6. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.

	7. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2023. i ovim planom, a prema načelima štednje i racionalnog korištenja sredstava.

	8. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Donji grad u 2023.




2. Predsjednica Vijeća obavještava članove o obvezi davanja mišljenja o Programu građenja komunalne infrastrukture na području Grada Zagreba u 2023. godini. Članovi Vijeća Mjesnog odbora MO Mimara raspravljaju o predloženom Programu te daju pozitivno mišljenje o istome.


ZAKLJUČAK

o Programa građenja komunalne infrastrukture na području Grada Zagreba u 2023.



0. [bookmark: _Hlk99355106]Vijeće Mjesnog odbora „Mimara“ daje  pozitivno mišljenje o Programa građenja komunalne infrastrukture na području Grada Zagreba u 2023.  

0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.





2. Predsjednica Vijeća obavještava članove o obvezi davanja mišljenja o Programu održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023. godini. Članovi Vijeća Mjesnog odbora MO Mimara raspravljaju o predloženom Programu te daju pozitivno mišljenje o istome. 


ZAKLJUČAK

o Programa održavanja javnih prometnih površina, građevina i uređaja javne namjene , javne rasvjete te izvanrednog održavanja nerazvrstanih cesta  na području Grada Zagreba u 2023.


0. Vijeće Mjesnog odbora „Mimara“ daje  pozitivno mišljenje o Programa  održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.  

0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.




4. Pod zadnjom točkom, predsjednica Vijeća obavještava članove o zaprimljenim upitima građana koji su se većinom ticali odlaganja otpada i zelenih otoka. Isto tako, predsjednica Vijeća obavještava članove o širenju obuhvata posebne regulacije odlaganja otpada u užem centru grada te da su leci podijeljeni u Jukićevoj, Pierottijevoj i Kačićevoj ulici te Ulici Izidora Kršnjavoga. Uglavnom su reakcije građana pozitivne. Stigao je i jedan upit za korištenje prostorija od udruge Degombo – udruge studenata koji svojim djelovanjem promiču edukaciju, sport, mentalno zdravlje, osobni razvoj i opću kvalitetu života. Imali su specifične zahtjeve vezane za vrijeme i prostor, npr. odvojeni muški i ženski WC, pa im je rečeno da to nemamo. Nisu nam poslali službeni zahtjev za korištenjem prostorija.
U nastavku, predsjednica Vijeća obavještava članove o 15. koordinaciji predsjednika Vijeća Gradske četvrti Donji grad i predsjednika Vijeća Mjesnih odbora vjerojatno koja se održala 18.10.2022. godine. Istaknut je problem buke i trešnje tramvajske pruge na križanju Vodnikove i Jukićeve te je rečeno da je Vijeće Gradske četvrti Donji grad već donijelo 2 zaključka kojima se traži hitno rješavanje tog problema. Najavljeno je čišćenje grafita na području zelenog vala kao i u Vodnikovoj. Također je istaknuto da će se povećati broj zelenih otoka i učestalost odnošenja plastike. U utorak 8.11.2022. je održana i 16. koordinacija na kojoj je bila zamjenica predsjednice Vijeća koja obavještava članove o sastanku. Između ostalog, na koordinaciji je istaknuto da će se autobusna stajališta iz Jukićeve i Palmotićeve ulice ukinuti te će se turistički autobusi parkirati na Velesajmu. 


Završno se raspravlja o aktualnostima na području MO Mimara, o već donesenim zaključcima te o njihovom izvršenju. Članovi MO Mimara ističu kako nemaju nikakve povratne informacije o zaključcima te mole Vijeće Gradske četvrti da ih obavijest o istima. 
Ponavljaju se sljedeći zaključci: 
· MO Mimara traži od Gradske četvrti uklanjanje praznog kioska u Vodnikovoj ulici jer kiosk mjesecima ne radi i samo zauzima prostor nogostupa namijenjen pješacima.

· MO Mimara traži od Gradske četvrti uklanjanje ZET-ovog kioska na Mažuranićevom trgu koji je zatvoren i ne radi ili stavljanje istog u funkciju.

· MO Mimara traži od Gradske četvrti rješavanje problema s beskućnima koji spavaju u Crnatkovoj te ispred hotela Westin i muzeja Mimara i obavještavanje Centra za socijalnu skrb Zagreb – Podružnice Centar o uočenom problemu naših sugrađana koji nemaju krov nad glavom.  

· MO Mimara traži od Gradske četvrti sprečavanje prometa (vožnje) vozilima po Rooseveltovom trgu (ispred muzeja Mimara) postavljanjem pomičnih žardinjera ili slično. Tamo se ponekad zaustavljaju školski autobusi, ali to nije svakodnevno te bi za to trebalo koristiti autobusnu stanicu na Mažuranićevom trgu. 

· MO Mimara traži od Gradske četvrti hitno rješavanje problema nepropisnog parkiranja automobila na pločniku ispred i oko noćnog kluba H2O, kao i na nogostupu ispred istočne strane hotela Westin (u dijelu ispred noćnog kluba Ray i trgovine DM), a sada i južnije po zelenoj površini.

· MO Mimara traži od Gradske četvrti postavljanje lanca ispred Državnog arhiva na Marulićevom trgu kako bi se spriječilo parkiranje po parku.

· MO Mimara traži od Čistoće redovito čišćenje stajališta za tramvaje u Savskoj, Vodnikovoj i na Rooseveltovom trgu budući da su nadstrešnice na tim stanicama izrazito prljave.

· MO Mimara traži od Čistoće redovito čišćenje i pranje obje strane Crnatkove ulice uključujući i južni dio nogostupa koji je odvojen zelenom površinom od ceste.


Kako više nije bilo pitanja ni komentara, članovi Vijeća MO Mimara dogovaraju termin sjedeće sjednice u 7. prosinca 2022. godine u 17.00 sati.

Sjednica je završila u 18:05 sati. 





Zapisnik vodila: Iva Špoljar Šarić

Zagreb, 11. studenog 2022.

Klasa:    024-08/22-003/2275
Urbroj.   251-13-11-1/007-22-2



Predsjednica Vijeća
Mjesnog odbora Mimara

Iva Špoljar Šarić, v.r.

